DĖL ATSAKYMŲ Į KLAUSIMUS

Higienos instituto viešojo pirkimo komisija vykdydama pirkimą „Tyrimas ,,Stigmatizuojančios Lietuvos gyventojų nuostatos psichikos sveikatos srityje““ pirkimą (ID. 4920450) gavo klausimus iš tiekėjo. Higienos instituto viešojo pirkimo komisija išnagrinėjo gautus klausimus ir pateikia atsakymus:

1. Klausimas
„ Prašome patikslinti techninės specifikacijos II skyriaus 7.1. punktą - atsižvelgiant į tai, kad kiekybinis tyrimas jau atliktas, kokia tyrimo metodologija ir planas turi būti pateikti? Taip pat patikslinkite, ką reiškia 7.1. pateiktas sakinys ,,(per kiek laiko turės pateikti)“?“

1. Atsakymas
Pirkimo sąlygų 2 priedo „Techninė specifikacija“ 7.2. punkte nurodyta „metodologija ir tyrimo planas“ reiškia, kad tiekėjas turi parengti duomenų analizės ir kokybinių (fokusuotų grupių) tyrimo metodologiją, taip pat bendrą tyrimo įgyvendinimo planą su etapais, grafikais ir analizės principais. Kiekybinės apklausos metodikos rengti nereikia. Sakinys „(per kiek laiko turės pateikti)“ – techninė klaida, neturinti būti laikoma reikalavimu. 
Prievolių įvykdymo terminai yra nurodytas Pirkimo sąlygų 2 priedo „Techninė specifikacija“ 14 punkte.

2. Klausimas
„ Ar galite patikslinti, kokiu pagrindu nereikalaujate specialistams pateikti aukštojo išsilavinimo patvirtinimo?“

2. Atsakymas
Vadovaujantis 2017 m. birželio 29 d. Viešųjų pirkimų tarnybos direktoriaus įsakymų Nr. 1S-105 patvirtintos Tiekėjų kvalifikacijos reikalavimų metodikos 5 punkto nuostatomis perkančioji organizacija nustato, tik būtinus kvalifikacinius reikalavimus.

3. Klausimas
„Ar galite patikslinti, kuo skiriasi kvalifikaciniuose reikalavimuose nurodyti "Specialistai" nuo pasiūlymo formoje pateiktų "Ekspertų"? Ar tai yra tie patys specialistai?“

3. Atsakymas
Tai yra tie patys specialistai (ekspertai).
4. Klausimas
„ Ar galite patikslinti, ar tas pats asmuo gali užimti kelias pozicijas?“

4. Atsakymas
[bookmark: _Toc196229592][bookmark: _Ref38291223][bookmark: _Ref38291334][bookmark: _Ref38533412]Pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ kvalifikacijos 21 punkte nustatyta, kad vienam asmeniui nėra ribojamas skirtingų specialistų pozicijų, kurioms jis siūlomas, skaičius. Ši nuostata įrašyta į pirkimo dokumentus,  vadovaujantis 2017 m. birželio 29 d. Viešųjų pirkimų tarnybos direktoriaus įsakymų Nr. 1S-105 patvirtintos Tiekėjų kvalifikacijos reikalavimų metodikos 21 punkto nuostatomis, kuriose nurodyta, kad Perkančioji organizacija negali riboti vienam asmeniui užimamų pozicijų kiekį.

5. Klausimas
„ Ar galite patikslinti, kodėl pasiūlymo formoje 5 skiltyje (INFORMACIJA APIE TIEKĖJO SIŪLOMAS EKONOMIŠKAI NAUDINGIAUSIO PASIŪLYMO VERTINIMO REIKŠMES) nėra įtraukta "Ekspertas Nr.1" patirti“

5. Atsakymas
Eksperto Nr. 1 patirtis nėra vertinama Pirkimo sąlygų 7 priede „Pasiūlymų vertinimo kriterijai ir sąlygos“, todėl jis nėra nurodytas Pirkimo sąlygų 6 priede „Pasiūlymo forma“.

6. Klausimas
„Ar galite patikslinti, kodėl specialistams nėra keliami turinio išmanymo reikalavimai, tai yra specialistams nebūtina išmanyti psichikos sveikatos stigmos ir susijusių temų, kuri ir bus analizuojama šiuo tyrimu? “

6. Atsakymas
Vadovaujantis 2017 m. birželio 29 d. Viešųjų pirkimų tarnybos direktoriaus įsakymų Nr. 1S-105 patvirtintos Tiekėjų kvalifikacijos reikalavimų metodikos 5 punkto nuostatomis perkančioji organizacija nustato, tik būtinus kvalifikacinius reikalavimus.
